text: বঙ্গবন্ধু ফেডারেশন কাপ বাস্কেটবল টুর্নামেন্ট- ২০২১ এ চ্যাম্পিয়ন নৌবাহিনী | forcesnewsbd
  হোম খেলাধূলা বঙ্গবন্ধু ফেডারেশন কাপ বাস্কেটবল টুর্নামেন্ট- ২০২১ এ চ্যাম্পিয়ন নৌবাহিনী
  ফোর্সেস নিউজ : 'বঙ্গবন্ধু ফেডারেশন কাপ বাস্কেটবল টুর্নামেন্ট-২০২১' প্রতিযোগিতায় বিকেএসপিকে ৬৩-৩৫ পয়েন্টে হারিয়ে চ্যাম্পিয়ন হওয়ার গৌরব অর্জন করে বাংলাদেশ নৌবাহিনী।
  আজ রবিবার (২৬-০৯-২০২১) ঢাকার, ধানমন্ডি ইনডোর বাস্কেটবল জিমন্যাশিয়ামে অনুষ্ঠিত প্রতিযোগিতার সমাপনী দিনে বাংলাদেশ অলিম্পিক অ্যাসোসিয়েশনের মহাসচিব জনাব সৈয়দ শাহেদ রেজা, প্রধান অতিথি হিসেবে উপস্থিত থেকে খেলা উপভোগ করেন এবং বিজয়ীদের মাঝে পুরস্কার বিতরণ করেন।
  এর আগে গত ২২ সেপ্টে¤¦র ২০২১ থেকে শুরু হওয়া পাঁচ দিনব্যাপী এই প্রতিযোগিতায় 'এ' গ্রুপে বাংলাদেশ নৌবাহিনী, ধুমকেতু ক্লাব, যোশেফাইটস ক্লাব ও বিকেএসপি এবং 'বি' গ্রুপে বাংলাদেশ সেনাবাহিনী, বিমান বাহিনী এবং বাংলাদেশ পুলিশ অংশগ্রহণ করে।